Robert Kocher - ÎNTOARCE-TE ! — Întoarce-te ! Gerul a apus în răsăritul primăverii Ăsta e magicul descântec, prietene, descântecu! care rupe vraja statuii Privirea tânărului se adinei în silueta în-cremenită-n zare Glasul său foşni între pereţii astronavei, ca un canar într-o colivie : — Povesteşte-mi ! Cum a fost ? Bătrânul, ferecat în vise, nu-l auzi Se destăinuia, totuşi, precum un gramofon sortit tardiv ascunselor amintiri ale unui disc încărunţit de colb : - Acum câţiva ani Am asolizat şi m-am pus pe treabă Undeva, în deşertul de gheaţă am zărit-o ! Mă mai întreb încă ce mi-a venit atunci să rostesc acel vers al unui poem nemaiîncercat Cert e că, instantaneu, trupul ei s-a deschis din rocă, precum la un „Sesam" ! - Şi?! Şi?! — N-am reuşit să ne înţelegem prea bine Am aflat, însă, că ea trăieşte doar cât stăruie soarele ăsta alb În prelunga noapte, pentru a supravieţui frigului, hibernează-n vizuina ei de piatră Era atât de singură Poate că Poate Nu, nu ştiu ce-aş fi putut face La un moment dat a tresărit Simţea iarna apropiindu-se Trebuia să ne despărţim A trecut din nou în nefiinţă Am înţeles că se va reîntoarce abia peste câţiva ani Nu mi-a mai rămas de făcut altceva decât să revin şi eu odată cu primăvara — Şi iată-ne ! îl înghionti tânărul Ce mai aşteptăm ? Să mergem ! Cuvintele lui se înfipseră în celălalt, trezindu-l : - Să nu ne grăbim, băiatule ! Deocamdată, vremea e foarte amăgitoare Ar fi fatal pentru ea Se ridică anevoie din fotoliul de la bord, lăsându-şi palmele asprite de frământatul atâtor stele şi clipe pe umerii tânărului Acesta simţi scurgându-se-n el un răcoros pârâu Îşi rezemă fruntea grea de chemări, pe hubloul rece „E rece şi ea ! se înfiora un gând Dar cât de fierbinte va fi ! Oare moşul ăsta îşi mai face probleme ? Ce tip ciudat N-am reuşit sâ-l ştiu nici după atâta vreme petrecută împreună De ce a tăinuit totul ? De ce mi s-a mărturisit abia acum ? — De ce Gura i se închise prea târziu peste vorbele pe care bătrânul era imposibl să nu !e ghicească Le aşteptase : — Întors pe Pământ, n-am dezvăluit nimănui întâmplarea, pentru că Nici eu nu ştiu preabine Poate, pentru că e visul meu Şi unele vise vrem să le îngropăm odată cu noi - Dar - Nu Îmi văd amurgul E ultimul meu plonjon în adâncul sideral Şi ea A rămas Tu E atât de singură, ştii ? Ar fi vrut să-i mai spună multe, să-şi dezghioace sufletul Să-l sfătuiască să se îmbete cu mister, uitând durerea întrebărilor Dar tumultul dinlăuntrul tânărului se prefăcu-n izvor : - O, soarele a înflorit atât de frumos ! şi ea încă doarme - Se repezi spre ecluză Apăsă butonul Bătrânul se ivi lângă el Trapa se deschise N-avea cum să-l zăgăzuiască, nimeni De dincolo, adierea primăverii — Te-nţeleg, băiatule ! E greu Departe de lume, de fiorul ei O clipă dacă ai mai regreta - O clipă !? Şi se nărui din navă în universul ademenitor Şi bătrânul se frânse ca o lumânare, împovărat de arşiţa atâtor sori purtaţi în spate — Băiatule băiatule Întoarce-te ! — Întoarce-te ! Gerul a apus în răsăritul primăverii Fecioara se smulse din îmbrăţişarea unui timp inert Nici un nor nu-i tulbură seninul chipului Se lăsară încrustaţi unul în ochii celuilalt Şi pleoapele se închiseră Clipa fu sfâşiată de ghearele unui fulgerător crivăţ Într-un hău O rană Se trezi izbit de ceva tare, metalic Lângă el se prelinse din gura astronavei bătrânul - N-ai vrut să m-asculţi ! îl dojeni el Ai văzut ? Ei, hai înăuntru, dacă mai ţii la viaţa ta ! De pe oglinzile de gheaţă îşi ridică plumbul din corp încet, nesigur — Haide ! Ce-i cu tine ? Privirile scormoneau prin argintul spulberat al vijeliei - Ah ! Doar n-ai Se aruncă-n talazurile de alb tăios - Stai, nesăbuitule ! Întoarce-te ! — Întoarce-te ! Gerul a apus în răsăritul primăverii Limpezi flori se scuturau din ochii lui pe umbra ei Nu le vedea decât el Nu le simţea decât „Oh ! De ce te-ai desfăcut din somnul tău de piatră ? Ai crezut în chemarea mea ! Că vom alerga pe pământul înrouat, descătuşat de gheţuri Printre spice de lumină, răvăşiţi în fânul soarelui Erau vorbe crude doar Trebuia să te cuibăreşti în taina ta Şi atunci Acum ! Acum Alergăm printre suliţi de ceaţă, răvăşiţi în gerul soarelui De ce nu-mi mai răspunzi ? De ce nu te mai poţi izbăvi din nemişcare şi tăcere ? Întoarce-te ! Nu te mai mint Gerul a apus în răsăritul primăverii ÎNTOARCE-TE ! 